Diari Oficial de la Generalitat Valenciana


Sumari del DOGV 5112, del 11-10-2005 (2005/9974)

RESOLUCIÓ de 16 de maig de 2005, del conseller d'Economia, Hisenda i Ocupació, per la qual s'autoritza una generació de crèdit en el capítol III del subprograma 322.59 per donar cobertura al pagament dels interessos de demora generats en l'exercici. Expedient modificació: 31.002/05.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/9974


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 16 de maig de 2005, del conseller d'Economia, Hisenda i Ocupació, per la qual s'autoritza una generació de crèdit en el capítol III del subprograma 322.59 per donar cobertura al pagament dels interessos de demora generats en l'exercici. Expedient modificació: 31.002/05. [2005/M9974]
  
L'article 43 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, modificat per l'article 10 de la Llei 3/1996, de 30 de desembre, de la Generalitat Valenciana, de Mesures de Gestió i Organització, disposa que el pagament de les obligacions econòmiques de la Generalitat Valenciana i les seues entitats autònomes, regulat en l'article 16 de la llei, s'efectuarà dins del termini dels dos mesos següents a la data d'aparició de l'obligació; si el pagament es demorara més enllà del compliment del termini de dos mesos, caldrà pagar-se al creditor, a partir de l'endemà, l'interés legal dels diners incrementats o minorats d'acord amb el que dispose la legislació aplicable al cas.
  
Atesa la necessitat atendre els pagaments referits al pagament d'interessos de demora derivats de les obligacions de contingut econòmic del Servef, i vist l'import que per aquest concepte s'ha comptabilitzat en exercicis anteriors, es proposa generar crèdit en el capítol III del subprograma 322.59, Administració i Coordinació General, per un import de 30.000,00 euros, finançat amb els ingressos, no previstos inicialment, dels interessos produïts fins a la data pels saldos dels comptes corrents bancaris del Servef.
  
A conseqüència de tot això, vista la proposta de la directora general del Servef; vist l'informe favorable de data 1 de març de 2005, de la Intervenció Delegada en el Servef, i el del dia 9 de març de 2005, de la Direcció General de Pressupostos i Despeses; tenint en compte el que disposen els articles 32 i 33 de la Llei d'Hisenda Pública de la Generalitat Valenciana; els articles 17 i 19 de la Llei 14/2004, de 29 de desembre, de Pressupostos de la Generalitat Valenciana per a l'exercici 2005, i l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del Servef, modificat pel Decret 173/2002, de 15 d'octubre, pel Decret 13/2003, de 18 de febrer, i pel Decret 141/2003, d'1 d'agost, resolc:
  
Primer
  
Incrementar el pressupost d'ingressos del Servef en l'aplicació 75.07.27.0004.24111.940.09 per un import de 30.000,00 euros a càrrec dels interessos produïts pels comptes corrents d'aquest organisme.
  
Segon
  
Generar crèdit en el pressupost de despeses del Servef, en el capítol III «Despeses Financeres» del subprograma 322.59, Administració i Coordinació General, per un import de 30.000,00 euros.
  
València, 16 de maig de 2005.- El conseller d'Economia, Hisenda i Ocupació: Gerardo Camps Devesa.